Temeljem članka 61. Statuta Grada Pula-Pola (“Službene novine” Grada Pule broj 7/09, 16/09, 12/11, 01/13 i 2/18) Gradonačelnik Grada Pule dana \_\_\_\_\_\_\_\_\_\_\_\_\_ 2020. godine, donosi

**ODLUKU**

**o izmjenama i dopunama**

**Odluke o uvjetima, kriterijima i postupku za provođenje mjera poticanja**

**energetske učinkovitosti te provođenje Javnog poziva**

**Članak 1.**

 U Odluci o uvjetima, kriterijima i postupku za provođenje mjera poticanja energetske učinkovitosti te provođenje Javnog poziva (u daljnjem tekstu: Odluka) u članku 1., u stavku (1) riječ „provedbe“ mijenja se i glasi: „provođenje“.

 U članku 1., stavak (4) mijenja se i glasi: “Temeljem ove Odluke, a sukladno raspoloživim osiguranim sredstvima u proračunu grada Pule za tekuću godinu, početkom proračunske godine, raspisati će se godišnji Javni poziv na dostavu prijava za neposredno sufinanciranje kupnje energetski učinkovitih kućanskih uređaja i električnih bicikli.“

**Članak 2.**

 Članak 4. Odluke briše se.

**Članak 3.**

 U članku 6., stavku (1) Odluke tekst: „Grad će dodijeliti bespovratna sredstva:“ mijenja se i glasi: „ Bespovratna sredstva za kupnju uređaja i električnih bicikli do iznosa osiguranog u Proračunu za tekuću godinu dodjeljivat će se:“

 U istom članku, stavak (3) briše se.

**Članak 4.**

 U članku 7. Odluke, u stavku (2) tekst: „nakon objave ovog“ mijenja se i glasi: „u godini objave“.

**Članak 5.**

 U članku 8., u stavku (1) Odluke, iza riječi: „mora“ briše se tekst: „biti dostavljen Gradu u roku od 60 dana od dana kupnje, i“.

 U istom članku Odluke, u stavku (1a), u alineji 2 briše se interpunkcijski znak: „ ,“ te se dodaje tekst: „ ili drugi važeći dokument kojim se isto dokazuje,“.

 U istom članku Odluke, u stavku (1a), u alineji 3 briše se interpunkcijski znak: „ ,“ te se dodaje tekst: „ili drugi važeći dokument kojim se isto dokazuje,“.

 U istom članku Odluke, u stavku (1b), u alineji 2 briše se interpunkcijski znak: „ ,“ te se dodaje tekst: „ ili drugi važeći dokument kojim se isto dokazuje,“.

 U istom članku Odluke, u stavku (1b), u alineji 3 briše se interpunkcijski znak: „ ,“ te se dodaje tekst: „ ili drugi važeći dokument kojim se isto dokazuje,“.

 U stavku (3) istog članka, alineja 1 briše se.

**Članak 6.**

 U članku 10. Odluke ispred riječi: „Grad“ dodaje se tekst: „(1)“.

 U istom članku ispred riječi: „Nadležno“ dodaje se tekst: „(2)“.

 U istom članku ispred riječi: „Sve“ dodaje se tekst: „(3)“.

**Članak 7.**

 U članku 11. Odluke tekst: „2019.“ mijenja se i glasi: “ tekuće“.

 **Članak 8.**

 U članku 13., poslije stavka (1), dodaje se stavak (2) koji glasi: “U slučaju da Korisnik sredstava po stupanju na snagu Odluke o odabiru Korisnika i dodjeli sredstava grada za poticanje mjera energetske učinkovitosti ima otvoreno dugovanje prema Gradu Puli, izvršit će se kompenzacija duga i za taj iznos umanjiti isplata.“

**Članak 9.**

 Ova Odluka stupa na snagu danom donošenja.

#  GRADONAČELNIK

 **Boris Miletić**